钦定古今图书集成/明伦汇编/闺媛典/第120卷 > 周良史妻施氏
## 钦定古今图书集成/明伦汇编/闺媛典/第120卷 > 周良史妻施氏

按《宁海县志》：“施氏，四明人，东嶴周良史妻，弁之母也。
良史娶施之明年，随父之日本，三月而弁生，后七年
而良史讣至，施年二十二，父母欲嫁之，不从。先此里
闬，未知读书，施氏教其子，从舅家求良师友以训诲
之，后里俗遂化。时家惟四壁，而弁又多病，人皆危之。
每就学他郡，或赴京师，施即饭素，俟子还乃食肉。弁”
后举进士，诸孙炳、炜、炤、灿、爟相继登第。其曾元举
进士者二十馀人，蔚为望族。政和三年，诏旌其门。庆
元二年，王澡为《碑记》。隆兴七年，赵大夫伯沇为之立
传。